CELEX: 22004D0647
Language: sl
Date: 2004-06-30 00:00:00
Title: 2004/647/ES: Sklep št. 2/2004 Sveta ministrov AKP-ES z dne 30. junija 2004 o reviziji pogojev financiranja v primeru kratkoročnih nihanj v prihodku od izvoza (Priloga II k Sporazumu o partnerstvu AKP-ES, podpisanemu v Cotonouju)

22.9.2004   
            
            
               SL
            
            
               Uradni list Evropske unije
            
            
               L 297/18
            
         
      SKLEP št. 2/2004 SVETA MINISTROV AKP-ES
   z dne 30. junija 2004
   o reviziji pogojev financiranja v primeru kratkoročnih nihanj v prihodku od izvoza (Priloga II k Sporazumu o partnerstvu AKP-ES, podpisanemu v Cotonouju)
   (2004/647/ES)
   SVET MINISTROV AKP-ES JE –
   ob upoštevanju Sporazuma o partnerstvu AKP-ES, podpisanega v Cotonouju dne 23. junija 2000, in zlasti člena 100 Sporazuma,
   ob upoštevanju naslednjega:
   
               (1)
            
            
               Pomembnost sistema dodatne podpore z namenom blažiti neugodne učinke morebitne nestabilnosti prihodkov od izvoza je bila poudarjena v Sporazumu o partnerstvu AKP-ES, podpisanem v Cotonouju dne 23. junija 2000.
            
         
               (2)
            
            
               V skladu s členom 68(3) Sporazuma o partnerstvu AKP-ES so najmanj razvite, neobalne in otoške države AKP deležne ugodnejše obravnave.
            
         
               (3)
            
            
               V skladu s členom 11 Priloge II k Sporazumu se določbe poglavja 3 te priloge o financiranju v primeru kratkoročnih nihanj v prihodku od izvoza revidirajo najkasneje po dveh letih delovanja in nato na predlog katere koli od pogodbenic.
            
         
               (4)
            
            
               Da bi izboljšali delovanje sistema financiranja v primeru kratkoročnih nihanj v prihodkih od izvoza in zagotovili njegovo ustreznejše odzivanje na cilje –
            
         SKLENIL:
   Člen 1
   Člen 9(1) Priloge II k Sporazumu o partnerstu AKP-ES se nadomesti z naslednjim:
   
      „1.   Upravičenost do dodatnih virov nastopi ob:
      
                  a)
               
               
                  10 % (2 % v primeru najmanj razvitih, neobalnih in otoških držav) izgubi prihodka od izvoza blaga v primerjavi z aritmetičnim povprečjem prihodkov v prvih treh letih od prvih štirih let pred letom uporabe;
                  ali
                  10 % (2 % v primeru najmanj razvitih, neobalnih in otoških držav) izgubi prihodka od izvoza vseh kmetijskih ali rudarskih proizvodov v primerjavi z aritmetičnim povprečjem prihodkov v prvih treh letih od prvih štirih let pred letom uporabe za države, v katerih prihodek od izvoza kmetijskih ali rudarskih proizvodov predstavlja več kot 40 % celotnega prihodka od izvoza blaga; in
               
            
                  b)
               
               
                  2 % poslabšanju javnega primanjkljaja, načrtovanega za zadevno leto ali napovedanega za naslednje leto.“
               
            
   Člen 2
   Ta sklep začne veljati na dan sprejetja.
   
      V Bruslju, 30. junija 2004
      
         
            Predsednik Odbora veleposlanikov AKP-ES
         
         
            s pooblastilom Sveta ministrov AKP-ES
         
         J. OBIA